ชูปฏิรูปคลังคุมรายจ่าย ลดทุจริตซื้อ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คลังแจกการบ้านเน้นบริหารรายได้รายจ่าย ปฏิรูปจัดซื้อจัดจ้างลดทุจริต
นายกรณ์ จาติกวณิช รมว.คลัง เปิดเผยว่า จะใช้เวลาสรุปผลการจัดทำยุทธศาสตร์กระทรวงการคลังในระยะ 5 ปี ก่อนที่จะประกาศใช้เป็นนโยบายในเดือน ม.ค. 2554 ให้หน่วยงานที่เกี่ยวข้องนำไปปฏิบัติให้เป็นรูปธรรมและมีตัวชี้วัดการทำงาน 
นายกรณ์ กล่าวว่า แผนของกระทรวงการคลังในระยะ 5 ปี จะต้องตอบโจทย์ให้ได้ 3 ด้าน คือ 1.การสร้างความมั่นคงทางการคลัง ที่จะเน้นดูที่การบริหารรายจ่าย รายได้และหนี้สาธารณะ 2.การ สร้างโอกาสที่เท่าเทียมกันสำหรับคนไทยทุกคน ด้วยการใช้มาตรการนโยบายคลังกำกับดูแลให้เกิดความเสมอภาคในสังคม และ 3.การเพิ่มประสิทธิภาพการใช้ทรัพยากรของประเทศ เช่น การบริหารที่ราชพัสดุ ปฏิรูปการจัดซื้อจัดจ้างของรัฐให้ปลอดจากการคอร์รัปชัน 
“แต่ละมาตรการมีผู้รับผิดชอบชัดเจนและกำหนดเวลากับตัวชี้วัดที่ตายตัว เช่น ทุกระยะ 1 ปี 2 ปี หรือ 5 ปี เราจะเห็นอะไรบ้าง เป็นในลักษณะแผนปฏิบัติที่ทำได้จริง เพื่อให้สังคมเศรษฐกิจไทยมีความโปร่งใส ยุติธรรมและมีประสิทธิภาพสูงขึ้น ซึ่งกระทรวงการคลังจะทำตามหน้าที่ให้ดีที่สุด” นายกรณ์ กล่าว